Petroleum Sarawak Berhad

Petroleum Sarawak Berhad (PETROS) ialah sebuah syarikat minyak dan gas Malaysia milik negeri Sarawak yang dimiliki oleh Kerajaan Negeri Sarawak.

Ketika Majlis Berbuka Puasa Lan Berambeh 2017 Pusat Dagangan Dunia Putra, Ketua Menteri Sarawak, Datuk Amar Abang Abdul Rahman Zohari Tun Abang Haji Openg, mengumumkan bahawa Sarawak bakal menubuhkan satu syarikat cari gali minyak dan gas milik negeri.

Pada 4 Julai 2017, Ketua Menteri Abang Johari Openg mengumumkan bahawa Sarawak di tengah-tengah menubuhkan firma cari gali minyak dan gas sendiri yang akan menjadi milik negeri Sarawak sebanyak 100 peratus dan akan bergerak bersama perbadanan minyak negara Petroliam Nasional Berhad (PETRONAS) pada dasar yang sama. Ia akhirnya ditubuhkan pada Ogos 2017.

Kerajaan negeri Sarawak menyasar PETROS beroperasi menjelang suku pertama tahun 2018 dan menjadi pemain aktif dalam industri minyak dan gas menjelang tahun 2020.

Lembaga pengarah 
Pada 24 Ogos 2017, Pejabat Ketua Menteri mengumumkan lima ahli lembaga pengarah yang sulung:-
 YBhg Tan Sri Datuk Amar Hamid Bugo (Pengerusi) - Bekas Setiausaha Negeri Sarawak;
 Sharbini Suhaili  - Ketua Pegawai Eksekutif Sarawak Energy Berhad (SEB), iaitu Timbalan Presiden (Kesihatan, Keselamatan dan Persekitaran) PETRONAS sebelum memasuki SEB;
 YBhg Dato Mohammad Medan Abdullah- Ketua Pegawai Eksekutif Bintulu Port Holdings Bhd, iaitu pengerusi beberapa syarikat termasuk Petronas Hartabina Sdn Bhd dan Petrosains Sdn Bhd;
 Heng Hock Cheng - bekas Pengarah Urusan Shell Gas & Power Malaysia sebelum persaraan beliau pada taun 2006; and
 Zuraimi Sabki - Pengarah Kerja Raya Negeri.
 YBhg Datin Josephine anak Hilary Dom

Pada 21 September 2017, PETROS melancarkan sebuah iklan mengupah CEO baru untuk syarikat ini, setelah mengumumkan awal bulan bahawa mereka hendak mengupah CEO tempatan. Pengerusi PETROS mengumumkan bahawa syarikat minyak dan gas ini telah menerima lebih 40 permohonan daripada orang Sarawak bagi mengisi kekosongan kerja. Menjelang 17 Januari 2018, kedudukan ini belum diisi.

Menjelang 8 November 2017, iklan mengupah Pengurus Sumber Manusia (HRM), Ketua Pegawai Operasi (COO) dan Ketua Pegawai Kewangan (CFO) mula muncul di papan pekerjaan.

Kerjasama antarabangsa 
PETROS menandatangani satu memorandum persefahaman (MOU) dengan Petrotel Energy Oman LLC “untuk jelajah kebarangkalian operasi bersama untuk menbina sektor ke hilir minyak dan gas di Sarawak”.

Rujukan

Pautan luar
 

Syarikat minyak dan gas Malaysia
Syarikat yang ditubuhkan pada 2017
Syarikat milik kerajaan di Malaysia
Kuching
Penubuhan 2017 di Malaysia